**Sötét - völgy**

Nyolc órakor indultunk a bajai vasútállomás elől.

Ezt követően út közben, Grábóc közelében Teleki Balázs tanár úr tájékoztatott minket a falu közeli tájról. (A talaj minősége, állatvilág, gyakori növények, stb.)

Mikor megérkeztünk, csodálatos látvány tárult a szemünk elé. Nagy lendülettel és lelkesedéssel vetettük magunkat a túrába, az erdő „sötét” szívébe, azzal a reménnyel, hogy jól fogjuk magunkat érezni. Akkor még nem sejtettük, hogy nem az igazi úti cél felé tartunk, hanem csak megyünk a világosabbnál világosabb lankás vidékeken. Márpedig arról volt szó, hogy a Sötét-völgybe megyünk!

Sokszor kellett megállni, mert a csapat gyengébb, fáradtabb tagjai lemaradtak. Szerencsénkre jól járható volt az út, nem csúszkáltunk nyakig a sárban.

Teleki tanár úrral tarthattak azok a túrázók, akik szívesen hallgatták növényekről szóló tájékoztatóját.

A kirándulást, időhiány miatt, sajnos le kellett rövidíteni, így pont a Sötét-völgybe nem jutottunk el.

Fél 1 körül indultunk vissza a busszal, 2 órára értünk a vasútállomásra. Ezután mindenki ment a saját útjára.

11.C osztály